36

ISIGIDIMI SAMAXOSA, MAY 2, 1887.

Imibuzo emayipendulwe—Kanene akululwa ebukobokeni ekonza kwezingobanina inkosi zama Xosa? *(b)* Akululwa ngemali, ngenkomo, ngomkonto kusinina? *(c)* La ango Menziwa, Bongoza, no Dotwana ngawaye tenina wona pofu lento asuke azuza iwonga elingekafunyanwa nali Lawo, umntu owaqalelayo ukungena pantsi komlungu? *(d)* La asacwacwaza emahlatini no Rili nanamhlanje ngasabanjwe bukobokana [Ngawode akululwe ninina?] nokuba ngatyebisa lenyaniso kungaba kufihlwa yona namhlanje yokuba—Akuko nto yake yanjalo, ama Mfengu akonziswa ema-Xoseni, eza kungena awezayo, equba imihlambi yenkomo, ekwaba zintuli ngentuli ukuzisa neno kwe Nciba, sekudibene nawaye vela elukalweni Iwenyanga ku Batembu elandela inkomo zawo ezatinjwayo zaya kuditywa kwimihlambi eyayise Gcuwa, kanye ahamba ezilandela ada aya kufika e-Qonce, aza akazinikwa noko.

Lendawo yobukoboka bama Mfengu kuma Xosa ayazeki kanye kwakuwo xa ayibalisayo. Inye into eyode iyincede lento, kukuba ade avele lawo aye ngamakoboka, axele nenkosi awakululwa kuyo, nesitabataba esarolwayo, nokuba mhlayimbi ngamadabi, nokuba ngamaduli awaliwayo mhlana akululwa. Inkosi ezafikela ku Hintsa ngu Njokweni, Mabandla (ese ngumfana), no Dliso into enkulu ka Tsengiwe, esekoyo ke yona nanamhla U Njokweni ngowakwa Dlamini. U Maba- ndla yintloko yobukosi bendlu ka Jwara, ka Bele, ka Kubone, ka Ndab’ezita. ka Mafu, njalo-njalo. U Dliso lo ikwa li Bele naye lakwa Ndlambul’ Omhle. Imbali yezo nkosi zonke, ayiteti nento enye yezizinto sizivayo namhlanje. Ixela ukwa- mkelwa kakuhle kunye, kude kube sekuzeni nganeno nje.

\*\*\*

Umbulelo yinto enesihomo sodumo.—Ngati bekufanele ukuti ukuba kuyakumbuleka namhla uncedo olwenziwa ngama Xosa kuma Mfengu ngemini zobubi bawo ize ngobuso kakuhle londawo, kuba icacile, ayinaye namnye nowapina ongemayo ayipikise ekuhleni, ngapandle kokugqweta ngokuswela lombu- lelo. Hayi bo, kubuleka izandla kanye kona koti wenza isiku- mbuzo senkululeko yama Mfengu ebukobokeni bama Xosa.

Kwa *Sigidimi* yindyebo yodwa okwezi nyanga zidluleyo-

Nokuba wenziwa bu “ Xegokazi ” asazi; kodwa kwahlala kumibeko, yabe ke ilisiko le xegokazi ukuhlala linemibeko. Nakule nyanga iliqela. Aba baleli beta boxola kukuswela isituba sokufaka zonke incwadi esizifumeneyo. Ezayo inyanga yeyabo. Enye incwadi ye Ntlanganiso ye Teacher, ebise Zolo, Posheya kwe Nciba, ifika sesishicilela nje,

UKUMKA KUKA A. SMITH, ESQ., M.A.

Bekuko intlanganiso emnandi kunene yomxi wonke wase Lovedale nge 12 ku April, ngolwesi-Bini ngokuhlwa evekini. Lontlanganiso yayi yeyo kubamba isandla imkebetisa ukuba esatyelela pesheya kolwandle ngenxa yokungapili emzimbeni wake. Yaye ipete nendawo zokumlilela kuba esel’eneminyaka emashumi mabini eyenye yentsika ezixase imfundo yalomzi wase Lovedale. Yayi kangele kwisizungu esiya kubangelwa kukungabiko kwake namhla pakati kwamasango alomzi udumileyo wemfundo welilizwe lase ma Xoseni. Kulo ntlanganiso kubeko inteto ebaliweyo evele kubafundiswa, yaye ingu- mlomo wento yonke emaziyo, neyake yafundiswa nguye wafikayo nje kweli lizwe. Lo *Address* yenziwa ngobuciko obukuntsula inyaniso ezingama poma zonke ngaye u Mr. Smith lowo, ezazingamqoli, zimisa loma poma kupela xa ziteta ngomsebezi wake, uhlobo lokuwupata kwake, inya- meko, umonde, ukuzeka kade, ukuwupata nga pandle kwe kete, nagukwe. ukuya ekanye kuwo, okukona kukudala ewupete njalo-njalo. U Mr. Smith naye wapendula ngo- buciko obukulu, wade wamangalisa akuti emva kweminya- ka ema 22 etsala nzima kulomsebezi wokufundisa ati— Nanamhla kusengati kumhla ndawuqala, umxelo wam wona use nje kwa sekuwuqaleni kwam, kwiminyaka e 20 egqitileyo. Kwesuka nabanye abateta amazwi amakulu nalusizi, aba nje ngo Rev. Dr. Stewart (umongameli), T. T. D. Philip, W. J. B. Moir, E Makiwane, kwano ndwe- ndwe olwaluko ngokokuhlwa u Bev. T. Bussouw wangase Rini, umfundisi wamaBulu, umfo owateta ngamazwi ashushu nahlabayo. Kulo ntlanganiso kwako umvumo, oman’ubako, wokubetwa okulusizi kozipiyano ngama kosazana amhlope alomzi. Yayi yawako inyat’enkul’umfo ka Aitken, umfo wengoma, owagquma wanga uyemka kwelilizwe. Ekute ke emveni kwentlanganiso emnandi kunene, kwacitakalwa malungana no 10 wase busuku.

Abantu abakulo mandla wase Dikeni (Victoria East) mabaze bagqalisise Isaziso sakwa Rulumente esibonakala kwelanamhla, esimalunga namasimi ekucingwa ukuba makabe alahliwe.

UMBONISO WE JUBILI ERINI.

I-Lovedale yahanjelwa ngamadoda amabini awatunywa ukuhamba evelela indawo ezitile esuka e Rini ukucela uncedo ngento emazitunyelwe e Mbonisweni lowo. Lomanene ayengo Josiah Slater Esq. B.A., umhleli we *Journal,* no Hon. W. Ayliff M.L.A. Kwabako intlanganisokazi enkulu, nakuba yaba mfutshane, yomzi wase Lovedale ; apo kwateta u Mr. Slater kuqala ngesi Ngesi ecaza ukulunga kwe miboniso ye ukutalo, nokuba imizi enje nge Lovedale ibifanele ukunga dinwa kukusa futi ukubonisa ingqeqesho yabo kwabantsundu, ipelise izigxeko zokuba akukonto yenziwayo. U Mr. Ayliff utete ngesi Xosa, ebongoza umzi ontsundu ukuba mauncedise nawo kulo msebenzi, evakalisa ukuba kuya kubako igumbi embonisweni apo lezinto ezenziwe zizandla zabantsundu, ozi nduku, omi nyazi, ozi nqawa, oma selwa, intsimbi, nezinye izihombo zohlobo Iwetu. Indawo yesibini yesicelo kukuba uze umzi ontsundu uwuhambele uMboniso lowo, ubone izinto ngezinto zenkutalo yamazwe ngamazwe, ukuze ngoku- dibana ngenteto nezinye izinto sifundane, kupele ukudelana, nomona. I-Ruluneli nomkayo baya kuhambela kona, babe nexesha behleli kona ukuzebabonane nabantu belicala. Inxenye yamapakati ayo nawo obalapo. Yoba licam ke ngoko lokuvelela inkalo nge nkalo, zento ngezinto, emazibonwe zifundwe. Uyakuvulwa umboniso ngo December ozayo, akukuhlauliswa mntu ngokutumela into yake kuwo.

UVIWO lwe university.

Inani labebengene elibaliweyo lali ngama 914, kwaza mhla ngo gqatso kwangena ama 892. Kwelo nani kupumelele ama 98 entloko (First Class) kwaza kwi Second Class kwapumelela ama 432, asinelwa ama 362. Abase Lovedale abapumelele entloko 2. Kwi Second Class 15. Abasinelweyo 9. Ngaba:—

ABASE NTLOKO (FIRST CLASS).

Fitzwilliam B. Ayton.

Willliam J. Dower.

ABODIDI LWESIBINI (SECOND CLASS).

*Xa amagama emiswe ngokwe Alphabet.*

|  |  |
| --- | --- |
| Rhoda Brotherton.  Lina Dlova.  James Dower.  John Gray.  Henry Kayser. Neli Mabandla.  Philip Maqungo. Benjamin Mazwi. | Mary Jane Mbere.  Gustav Mpoli.  James Ntloko.  Buyiswa Ntshona. Alexander Sidziya.  Bartholomew Sofonia. Martha Zidumbu. |

UMHLAHLO ONGAFELIYO.

Ku-Mhleli we-“ Sigidimi.”

Nkosi—Sekumzuzu ipepa lika Rev. Mr. Mzimba lipambi kwetu. Umhleli we *Mvo* uhlabele ingoma ngalo, o-Siyavuma abaxentsa ngalo ngoma aba nakupela. Ndingati ngokuboleka amazwi *Emvo—“* Elo gqwira lingu Mzimba litshitshulwe ngentswazi, latyatyulwa ngesikulu isabokwe semvubu, lahlinzwa, lapekwa ngamanzi abilayo.” Awupeli noko lomhlahlo, usambelwa umfo ka Mzimba, unkaIwa ngenduku, usilwa ngembokoto, wacolwa; uxovulwe intlama wosiwa, wapekwa, wopulwa; wabuye wasilwa ngokunye, wenziwa uzungeleza ka zungeleza ongenakupela. Kube ngavela oti—Taruni malixole kaloku, kade sisilwa, senimkolisile oka Mzimba—kanti kuxaywa enye impi; kuvele ntwana ingena gama, iti noko iramncwa selifile make ndiye kunxusha nokurosha, ndifake umkonto ndizihlupeze ngegazi lalo, ndinzabele ngalo, ndinge ndim olisunguleyo; enze into enje ngale ib’isenziwa kudala, kuti kwakubulawa incuka, ati ofikayo ayikwele ihlanza adume, ide ingabi nandawo ingena nxeba.

Kuye kuvela olinga ukuyicacisa lendawo

uvuke ngokunye lomhlahlo, kuvele esinye isanuse ezinga- ziwayo, siti—Ndaza ndabona! namhla avelile amagqwira, umzi wakwa Mzimba mawufe kunye naye. Malifa ixegokazi elingu *Sigidimi*, malaliwe. kungabiko ulamkelayo. Tina sinomtshakazi oyi *Mvo—Sitsho* isidenge esingaziyo ukuba *Isigidimi* singumzalikazi obesondla, enqaka—umhlahla-ndlela obegecela uhlanga, etshayelela lomtshakazi kutiwa namhlanje *Isigidimi* masiguzulelwe yena.